โรงเรียนห้วยยอด

โรงเรียนห้วยยอด จังหวัดตรัง (อังกฤษ:Huai yot school, Trang) เป็นโรงเรียนมัธยมศึกษาขนาดใหญ่ ให้การศึกษาในระดับมัธยมศึกษา สังกัดสำนักงานคณะกรรมการการศึกษาขั้นพื้นฐาน กระทรวงศึกษาธิการ

ประวัติ 
โรงเรียนห้วยยอด จังหวัดตรัง ดร. ก่อ สวัสดิพาณิชย์ อธิบดีกรมสามัญศึกษาได้โทรเลขถึงผู้ว่าราชการจังหวัดตรัง ความว่า สำนักงบประมาณได้อนุมัติงบประมาณสำหรับจัดตั้งโรงเรียนมัธยมศึกษาตอนต้นในอำเภอห้วยยอด จังหวัดตรัง ปีการศึกษา 2512 ให้เปิดเรียนในชั้นมัธยมศึกษาปีที่ 1 (มศ.1) เพียงชั้นเดียว จำนวน 1 ห้องเรียน เป็นโรงเรียนสหศึกษา จังหวัดตรังดำเนินการรับสมัครนักเรียนได้ 50 คน และเปิดเรียนตั้งแต่วัน 17 กรกฎาคม 2512 โดยให้นายสว่าง โอฬาริกบุตร ครูโทโรงเรียนวิเชียรติมาตุ จังหวัดตรัง รักษาการในตำแหน่งครูใหญ่ และนายฉลาด ศรีนคร ครูตรีโรงเรียนสภาราชินี จังหวัดตรัง เป็นครูช่วยสอนใช้ห้องเรียน 1 ห้องเรียนของโรงเรียนห้วยยอด (กลึง วิทยาคาร) เป็นที่เรียนชั่วคราว วันที่ 17 กรกฎาคม ของทุกปี จึงเป็นวันคล้ายวันกำเนิดโรงเรียน

สัญลักษณ์โรงเรียนห้วยยอด จังหวัดตรัง

ทำเนียบบุคลากร 
ทำเนียบบุคลากรในโรงเรียน

ดอกไม้ประจำโรงเรียน 

ชื่อไทย ( Thai name )  อินทนิล,  จ่อล่อ, จะล่อหูกวาง
ชื่อสามัญ ( Common name ) Queen's flower, Queen's crape myrtle
ชื่อวิทยาศาสตร์ ( Scientific name ) Lagerstroemia macrocarpa Wall.
ชื่อวงค์ ( Family ) LYTHRACEAE
สีดอก  ดอกสีม่วง  ม่วงชมพู  เป็นช่อตรง  ดอกออกตามปลายกิ่งหรือตามข้อกิ่ง ออกดอก ระหว่างเดือนกุมภาพันธ์-มิถุนายน

สีประจำโรงเรียน 
สีขาว-แดง
 สีขาว หมายถึง ความบริสุทธิ์ ปราศจากรอยแปดเปื้อนใด ๆ 
 สีแดง หมายถึง สีของชาติ สีของโลหิต สีแห่งชัยชนะ และความตื่นอยู่เป็นนิจ

คติพจน์ประจำโรงเรียน 
-

คำขวัญประจำโรงเรียน 
เสียสละ สามัคคี มีวินัย น้ำใจงาม

เพลงมาร์ช 
เนื้อร้อง สมมาศ พุฒนวล

          สัญลักษณ์แดงขาวอันพราวเพริศ               งามบรรเจิดโบกพริ้วปลิวสบัด
  จะดำรงความดีศรีสวัสดิ์                                   ด้วยมนัสร่วมรักสามัคคี
          เลือดขาวแดงร่วมศรีเป็นพี่น้อง                  ใจเราครองคุณธรรมสร้างความดี
  ศัตรูใดใจต่ำมาย่ำยี                                        เรายอมพลีเพื่อชาวเลือดขาวแดง
          เมื่อยามเรียนเพียรจิตรไม่คิดเล่น               กีฬาเด่นประภัสสร์จำรัสแสง
  หัวใจเรามั่นไม่เวียนเปลี่ยนแปลง                       เลือดขาวแดงเราพร้อมใจกัน
          เกียรติวินัยกล้าหาญสราญจิต                   ไม่เคยคิดท้อใจให้ไหวหวั่น
  ด้วยแรงใจศรัทธาสถาบัน                                 พร้อมใจกันเทอดไว้ให้ชโย

เครื่องแบบนักเรียนชาย 
เสื้อเชิ้ตสีขาว ไม่มีสาบหลัง ปักชื่อและนามสกุลด้วยด้ายสีกรมท่า บริเวณอกเสื้อด้านขวา มีกระเป๋าที่อกเสื้อด้านซ้าย มีการปักอักษรย่อโรงเรียนด้านบนขวา สัญลักษณ์ชั้นปีมัธยมต้นรูปดาวบริเวณล่างชื่อด้านขวา มัธยมปลายรูปดาวปริเวณปลายปกเสื้อด้านซ้าย กลัดเข็มสัญลักษณ์โรงเรียน บริเวณกึ่งกลาง เหนือชื่อ นามสกุล ที่อกเสื้อด้านขวา ด้านซ้ายเหนือกระเป๋าปักระหัดประจำตัวนักเรียน
กางเกงขาสั้นสีกรมท่ามีกระเป๋าข้างลำตัวซ้าย ขวา คาดด้วยเข็มขัดหนังสีดำไม่มีลวดลาย หัวเข็มขัดเหล็กสีเงิน
ถุงเท้าครึ่งน่องสีขาวไม่มีลวดลาย รองเท้าหนังหุ้มส้นสีดำแบบมีเชือกร้อยรองเท้า

เครื่องแบบวิชาพลศึกษา 
เสื้อยืดคอปกแขนสั้นไม่จั๊มป์แขน สีเลือดหมู ปักชื่อและนามสกุลด้วยด้ายขาวบริเวณอกเสื้อด้านขวา สกรีนตราโรงเรียนสีขาวบริเวณกระเป๋าเสื้อด้านซ้าย
กางเกงวอร์มผ้ายืดขายาวสีดำแถบสีเลือดหมู มีกระเป๋าซิป 2 ข้างซ้าย ขวา เอวยางยืด มีจั๊มป์ขา
ถุงเท้าขาว ผู้หญิงรองเท้าผ้าใบสีขาวไม่มีลวดลาย ผู้ชายรองเท้าผ้าใบสีดำไม่มีลวดลาย

ทิศทางของโรงเรียน 

วิสัยทัศน์
โรงเรียนห้วยยอดเป็นผู้นำในด้านการจัดการศึกษาขั้นพื้นฐาน โดยบูรณาการหลักปรัชญาของเศรษฐกิจพอเพียง เพื่อพัฒนาผู้เรียนมีคุณภาพตามมาตรฐานสากล

พันธกิจ
1. โรงเรียนมีการบริหารจัดการโดยน้อมนำหลักคิดปรัชญาของเศรษฐกิจพอเพียงด้วยระบบคุณภาพ
2. พัฒนาครูและบุคลากร พัฒนาความคิด ความรู้ ความสามารถ และภูมิปัญญา เพื่อนำองค์กรสู่มาตรฐานสากล
3. พัฒนาผู้เรียนให้มีความคิด ความรู้ ความสามารถ และภูมิปัญญาได้มาตรฐานสากล
4. ส่งเสริมสนับสนุนให้ชุมชนมีส่วนร่วม พัฒนาคุณภาพการศึกษาสู่มาตรฐานสากล

เป้าประสงค์
1. นักเรียนจบตามหลักสูตรและได้มาตรฐานคุณภาพ สมศ.
- ปีการศึกษา 2553 ร้อยละ 75 อยู่ในระดับดี
- ปีการศึกษา 2554 ร้อยละ 85 อยู่ในระดับดี
- ปีการศึกษา 2555 ร้อยละ 95 อยู่ในระดับดี
2. นักเรียนมีคุณลักษณะตามมาตรฐานสากล โดยใช้เทคโนโลยีและชุมชนเป็นส่วนรวม
- ปีการศึกษา 2553 ร้อยละ 30 อยู่ในระดับดี
- ปีการศึกษา 2554 ร้อยละ 50 อยู่ในระดับดี
- ปีการศึกษา 2555 ร้อยละ 70 อยู่ในระดับดี

กลยุทธ์ของโรงเรียน
1. ส่งเสริมการบริหารการจัดการด้วยระบบคุณภาพ แบบมีส่วนร่วมเป็นระบบครบวงจรโดยใช้หลักปรัชญาของเศรษฐกิจพอเพียงและโรงเรียนเป็นฐาน
2. พัฒนาหลักสูตรสถานศึกษากระบวนการเรียนรู้ที่เน้นผู้เรียนเป็นสำคัญ
3. พัฒนาให้ครูและบุคลากรมีคุณภาพมาตรฐานวิชาชีพครูและนำองค์กรสู่มาตรฐานสากล
4. ส่งเสริมให้ผู้เรียนคุณภาพตามเกณฑ์มาตรฐานการศึกษาและมาตรฐานสากล
5. พัฒนาการจัดสภาพแวดล้อมและการบริการที่ส่งเสริมให้ผู้เรียนพัฒนาตามธรรมชาติเต็มศักยภาพ
6. ส่งเสริมและสนับสนุนให้ชุมชนมีส่วนร่วม รวมทั้งนำภูมิปัญญาท้องถิ่น ภูมิปัญญาไทย เพื่อพัฒนาการศึกษาสู่มาตรฐานสากล

อ้างอิง 
 โรงเรียนห้วยยอด จังหวัดตรัง
 แฟนเพจโรงเรียนห้วยยอด จังหวัดตรัง

แหล่งข้อมูลอื่น 
 เว็บไซต์โรงเรียนห้วยยอด
 
 

โรงเรียนในอำเภอห้วยยอด
โรงเรียนมัธยมศึกษาประจำอำเภอในจังหวัดตรัง
โรงเรียนสังกัดสำนักงานเขตพื้นที่การศึกษามัธยมศึกษาตรัง กระบี่
โรงเรียนที่ก่อตั้งในปี พ.ศ. 2512